Source: https://www.szcoportal.sk/33/danova-evidencia-prijmov-zo-zivnosti-a-prijmov-z-polnohospodarskej-vyroby-obsiahnuta-v-danovom-priznani-v-roku-2019-uniqueidmRRWSbk196FPkyDafLfWAJFnI5z5shABWHvTBXbmUh0mBJdsoPfNhg/?uri_view_type=4
Timestamp: 2019-05-20 11:18:24+00:00

Document:
Daňová evidencia príjmov zo živnosti a príjmov z poľnohospodárskej výroby obsiahnutá v daňovom priznaní v roku 2019 | SZČO online
4.3.2019, Ing. Katarína Biňasová, Zdroj: Verlag Dashöfer
2019.02.2.2 Daňová evidencia príjmov zo živnosti a príjmov z poľnohospodárskej výroby obsiahnutá v daňovom priznaní v roku 2019
Ing. Katarína Biňasová
Podnikám v službách, ale začali sme aj v poľnohospodárstve a to údržbou priľahlých pozemkov. Na to sme dostali dotáciu z PPA, ktorú sme zaúčtovali ako zdaniteľný príjem a majiteľom pozemkov sme podľa zmluvy o nájme vyplatili nájom za využívanie ich pozemkov. Stačí len na základe priložených nájomných zmlúv zaúčtovať výdaje ako ovplyvňujúce základ dane alebo niekde v daňovom priznaní zvlášť evidovať príjmy a výdaje z poľnohospodárskej činnosti?
Príjmy z poľnohospodárskej výroby, lesného a vodného hospodárstva sa zaraďujú medzi príjmy podľa § 6 ods. 1 písm. a) zákona č. 595/2003 Z. z. o dani z príjmov v znení neskorších predpisov (ďalej len „ZDP”) a v daňovom priznaní typ B sa uvádzajú v tabuľke č. 1 v riadku 1 v stĺpci „príjem”. Príjmy zo živnosti sa zaraďujú medzi príjmy podľa § 6 ods. 1 písm. b) ZDP a v daňovom priznaní typ B sa uvádzajú v tabuľke č. 1 v riadku 2 v stĺpci „príjem”.
Ak daňovník dosahuje v príslušnom zdaňovacom období príjmy zo živnosti a príjmy z poľnohospodárskej výroby, lesného a vodného hospodárstva, musí tieto vo svojom účtovníctve resp. v daňovej evidencii podľa § 6 ods. 11 ZDP vykazovať samostatne a potom samostatne uvádzať do daňového priznania. Čo sa týka výdavkov vynaložených na dosiahnutie, zabezpečenie a udržanie príjmov zo živnosti a príjmov z poľnohospodárskej výroby, lesného a vodného hospodárstva, tieto sa v daňovom priznaní môžu uviesť úhrnom v tabuľke č. 1 v riadku 10 v stĺpci „výdavok”. Znamená to, že daňovník nemusí samostatne účtovať resp. evidovať daňové výdavky prislúchajúce k príjmom zo živnosti a samostatne daňové výdavky prislúchajúce k príjmom z poľnohospodárskej výroby, lesného a vodného hospodárstva. Tieto výdavky môže uviesť v daňovom priznaní v úhrnnej sume (v tabuľke č. 1, v riadku 10 v stĺpci „výdavok”).
Čo sa týka prijatej dotácie z PPA a platieb nájomného za prenájom pozemkov, dávame do pozornosti ustanovenie § 17 ods. 3 písm. h) ZDP a ustanovenie § 17 ods. 19 písm. b) ZDP.
Podľa § 17 ods. 3 písm. h) ZDP sa do základu dane nezahŕňa…

References: § 6
 § 6
 § 6
 § 17
 § 17
 § 17